Halvor Heyerdahl Rasch

Halvor Heyerdahl Rasch (født 8. januar 1805 i Eidsberg, død 26. august  1883) var en norsk professor i zoologi og naturvitenskapelig forfatter. Han var sønn av rittmester Michael (von) Rasch og Edle Valentine Heyerdahl.

Halvor Heyerdahl Rasch ble student etter examen artium i 1821 og fra 1825 virket han som amanuensis ved Det naturhistoriske museum. Rasch ble universitetsstipendiat i 1842, universitetslektor i 1847 og professor i zoologi i 1852. Han tok avskjed i 1874.

Rasch foretok flere reiser langs Norges kyst, og besøkte dessuten en rekke naturvitenskapelige museer i Europa. Han skrev en mengde bøker og artikler om vidt forskjellige emner innenfor zoologien, blant annet østersavl, birøkt og kunstig oppdrett av ferskvannsfisk. Han regnes også som grunnlegger av Norges jaktlovgivning, og var en aktiv skytter og friluftsmann.

Halvor Heyerdahl Rasch ble ridder av St. Olavs Orden 21. august 1863 «for videnskabelig og almennyttig Virksomhed».

Bibliografi

Kilder 
 Dansk biografisk leksikon
 St. Olavs Orden, 1847-1947

Eksterne lenker 	
 

Personer fra Eidsberg kommune
Norske zoologer
St. Olavs Orden